text: Lange køer syd for grænsen
  01 oktober 2016 kl. 12.55
  Den tyske efterårsferie skabte lørdag lange køer på den tyske motorvej i nordgående retning.
  Flere tyske delstater har i næste uge efterårsferie, og det gav lørdag lange køer på A7 i nordgående retning ved den dansk-tyske grænse.
  Både ved grænseovergangen Frøslev og ved Kruså blev der meldt om forlænget køretid, og generelt mere trafik på den sønderjyske motorvej og ved frakørslerne mod vestkysten og sommerhusområderne.
  